section_heading: NBA
paragraph_text: West je izabran kao 18. izbor NBA drafta 2003. godine od New Orleans Hornetsa i ta je generacija jedna od ponajboljih. West je nakon LeBrona Jamesa, Carmela Anthonya, Chrisa Bosha i Dwyanea Wadea najbolji igrač iz te generacije. U prve dvije sezone strpljivo je čekao priliku na klupi Hornetsa, bio je zamjena veteranu P.J. Brownu od kojeg je mnoštvo toga naučio. U trećoj sezoni West je napokon pokazao što zna, odigrao je sjajnu sezonu (17.1 poena i 7.4 skokova), a bio je drugi u glasovanju za igrača koji je najviše napredovao. Nakon treće sezone potpisao je novi petogodišnji ugovor s Hornetsima vrijedan 45 milijuna $.